als_Latn dik_Latn sag_Latn
Qeveria i shpall luftë lirisë së medias
Dhunohet fizikisht gazetari investigativ, Telnis Skuqi – Dhunuesi identifikohet si militant i PS-së, ndërsa për t’i vënë kurorë skandalit, policia nuk regjistroi denoncimin, deri në reagimin zyrtar të PD-së
Gazetari investigativ Telnis Skuqi është dhunuar fizikisht nga një militant i PS-së, në qytetin e Gjirokastrës, vetëm 50 metra larg Drejtorisë së Policisë, përballë Gjykatës së Shkallës së Parë. Fatmirësisht ai ka mundur t’i shpëtojë dhunimit barbar dhe menjëherë i është drejtuar organeve të rendit për për të kërkuar mbrojtje. Ai shprehet se sulmi është bërë për shkak të detyrës, ku prej disa kohësh gazetari Skuqi është i angazhuar në disa investigime, duke zbardhur skandale të njëpasnjëshme të qeverisë Rama. Trafiku i drogës me avionë privatë dhe vënia në dispozicion të tyre të bazave ushtarake apo skandali seksual i krahut të djathtë të Koço Kokëdhimës në Sarandë i cili miratonte vende pune në këmbim të marrëdhënieve seksuale me të mitur, ishin disa nga skandalet e mëdha të denoncuara nga gazetari investigativ. Në një prononcim të tij gazetari Skuqi u shpreh se ka denoncuar në polici personin që e ka denocuar dhe ai rezulton të jetë një militant i PS-së. Por policia e Gjirokastrës nuk ka marrë asnjë masë për të ndalur personin dhunues dhe për të marrë në mbrojtje gazetarin. Është dashur reagimi i PD-së që policia të vihej në lëvizje. Gazetari Skuqi dënon edhe deklaratën e ministrit të Brendshëm, duke e cilësuar atë të papërgjegjshëm. “Pas incidentit të shëmtuar që ndodhi sot, jo më shumë se 50 metra larg Drejtorisë së Policisë së Qarkut të Gjirokastrës, unë kam shkuar personalisht të denoncoj veprim të paligjshëm që u ushtrua ndaj meje, ndërsa oficeri i rojes vetëm sa ka shënuar emrin, mbiemrin, datëlindjen, vendbanimin, si dhe numrin tim të celularit. Pas reagimit të Partisë Demokratike, policia lokale ka vepruar me shpejtësi dhe korrektësi për të ndaluar agresorin, si dhe ka marrë denoncimin tim. Po e vërtetë është fakti se unë kam shkëmbyer mesazh me zëdhënësin e Policisë së Shtetit, si dhe kam telefonuar personalisht inspektorin e zonës ku unë banoj. Deklarata e papërgjegjshme e Ministrit të Punëve të Brendshme, Saimir Tahiri, është dashakeq, pasi deklarata ime i është ndryshuar tërësisht konteksti i ngjarjes. Si babai i dy fëmijëve, distancohem totalisht nga veprimet e papërgjegjshme të Ministrit të Punëve të Brendshme, si dhe i bëj thirrje që deklaratën time të mos e deformoj sipas qejfit të qeveriut”, theksoi ai.
Gazetari Skuqi: S’do tërhiqem së denoncuari padrejtësitë edhe sikur të marrin jetën/Gazetari investigativ Telnis Skuqi shprehet se s’do ndalet së denoncuari skandalet dhe padrejtësitë që bëhen ndaj qytetarëve. Nisur nga dhuna e ushtruar ndaj tij dy ditë më parë në qytetin e Gjirokastrës nga një militant i PS, Skuqi deklaron se s’do tërhiqet kurrë nga misioni i tij. “Personalisht dua t’iu falënderoj një nga një, madje edhe agresorin, rreth 60-vjeç, ish-ushtarak, sot në pension. Atij nuk i pëlqente fytyra dhe shkrimet e mia, që kam publikuar kohët e fundit. Sinqerisht nuk kam asnjë mëri me këtë person, pasi gjatë debatit që zgjati mbi 5 minuta, kuptova se ai nuk ishte i kënaqur me punën time si gazetar. Ishte një fans i çmendur i Partisë Socialiste. Pavarësisht sulmit që ndërmorri një militant partie, ju garantoj se kurrë nuk do të tërhiqem nga misioni im që kam nisur këtu e 17 vite më parë, si dhe nuk do të lejoj asnjë “mace” të më detyroj të ndryshoj editorialin tim. Ju garantoj se kurrë nuk do të pushoj së denoncuari, derisa dikush të guxoj të më marrë jetën time”, shprehet ai.
als_Latn als_Latn als_Latn als_Latn